**Παγκύπριος Διαγωνισμός Φωτογραφίας**

**Οργανισμού Νεολαίας Κύπρου (ΟΝΕΚ)**

Θέμα: **«M.O.V.E.»**

Motivating others through voices of experience

**ΘΕΜΑΤΙΚΟ ΠΛΑΙΣΙΟ**

**Είσαι νέος που ζεις, ταξιδεύεις και ανακαλύπτεις τη Κύπρο και την Ευρώπη; Αποτύπωσε τις εμπειρίες σου στη φωτογραφία και δώσε κίνητρο στους άλλους να ταξιδέψουν και να εξερευνήσουν.**

**Στείλε μας τις φωτογραφίες σου στο** [**photocontest@onek.org.cy**](mailto:photocontest@onek.org.cy)**, από τις 15/10 – 01/12/2019.**

**Ο διαγωνισμός πραγματοποιείται εις μνήμη του Θρασύβουλου Θρασυβούλου, Εκτελεστικού Γραμματέα του Οργανισμού Νεολαίας Κύπρου και στα πλαίσια της ευρωπαϊκής ενημερωτικής εκστρατείας του Eurodesk «Time to Move».**

**ΟΡΟΙ ΔΙΑΓΩΝΙΣΜΟΥ**

* Δικαίωμα συμμετοχής έχουν νέοι ηλικίας 15 - 30 ετών, κάτοικοι Κύπρου. Δεν μπορούν να συμμετάσχουν επαγγελματίες φωτογράφοι.
* Οι συμμετέχοντες θα μπορούν να υποβάλουν τόσο έγχρωμες όσο και ασπρόμαυρες φωτογραφίες,
* Κάθε συμμετέχοντας μπορεί να υποβάλει μέχρι και τέσσερις (4) φωτογραφίες εκ των οποίων θα μπορεί να βραβευτεί μόνο η μία.
* Οι φωτογραφίες να αποστέλλονται σε ηλεκτρονική μορφή υψηλής ανάλυσης και ευκρίνειας και διαστάσεις 30X40cm στην ηλεκτρονική διεύθυνση [photocontest@onek.org.cy](mailto:photocontest@onek.org.cy),
* Μαζί με την φωτογραφία στο συνοδευτικό ηλεκτρονικό μήνυμα, οι συμμετέχοντες θα πρέπει αναγράφουν το **όνομα** τους, το **τηλέφωνο**, την **ημερομηνία γέννησης** και τον **τίτλο της φωτογραφίας**. Τίτλος του Ηλεκτρονικού μηνύματος πρέπει να είναι Φωτογραφικός Διαγωνισμός. Συμμετοχές που δεν θα έχουν τα στοιχεία αυτά θα είναι άκυρες.
* Ο διαγωνιζόμενος θα πρέπει να είναι ο πνευματικός δημιουργός της εργασίας που υποβάλλει.
* Οι συμμετέχοντες θα πρέπει να γνωρίζουν ότι με την υποβολή των συμμετοχών τους στο διαγωνισμό, συναινούν στην πιθανή χρησιμοποίηση των φωτογραφιών τους από τον ΟΝΕΚ, σε εκθέσεις, ιστοτόπους, λευκώματα ή αφίσες.
* Φωτογραφίες που έχουν βραβευθεί ή αναρτηθεί σε προηγούμενους Παγκύπριους ή άλλους διαγωνισμούς δεν θα γίνονται δεκτές στον παρόντα διαγωνισμό.
* Οι φωτογραφίες θα κριθούν από τριμελή επιτροπή που θα οριστεί από τον ΟΝΕΚ
* Τα αποτελέσματα του διαγωνισμού θα αναρτηθούν στην ιστοσελίδα του ΟΝΕΚ [www.onek.org.cy](http://www.youthboard.org.cy)

**ΒΡΑΒΕΙΑ**

Τα βραβεία χωρίζονται σε 2 κατηγορίες

Α κατηγορία: 15-17 χρόνων

2 θέσεις για επίσκεψη στο Στρασβούργο, επίσημη έδρα του Ευρωπαϊκού Κοινοβουλίου και συμμετοχή στο πρόγραμμα Euroscola (Ευρωπαϊκό Κοινοβούλιο Νέων).

Β κατηγορία: 18-30 χρόνων

* 1ο Βραβείο 300 ευρώ
* 2ο Βραβείο 200 ευρώ
* 3ο Βραβείο 100 ευρώ